|  |  |  |  |  |  |
| --- | --- | --- | --- | --- | --- |
|  |  |  |  |  |  |

**CAMPANIE DE INFORMARE**

**PROMISIUNILE FALSE POT DUCE LA EXPLOATARE**

**Universitatea Româno-Americană, Aula Magna, 28 martie, 16:00-18:30**

Centrul European pentru Educație și Cercetare Juridică (ECLER) și Ambasada Canadei în România,

alături de Inspectoratul Școlar al Municipiului București, Centrul Municipiului București de Resurse și Asistență Educațională, Autoritatea Națională pentru Protecția Drepturilor Copilului și Adopție, Federația Organizațiilor Nonguvernamentale pentru Copil, Fundația SERA România, Centrul de Drepturile Omului și Migrațiune din Universitatea Româno-Americană,

și de partenerii media: G4Media, PressHub, ȘtirileTVR, EduPedu, DeFapt.ro,

au plăcerea de a vă invita să participați la evenimentul de informare despre riscurile traficului de persoane „*Promisiunile false pot duce la exploatare*”. Evenimentul celebrează **Ziua internațională a libertății** (**Freedom Day)** și va avea loc joi, **28 martie,** în Aula Magna a Universității Româno-Americane, **în intervalul orar 16:00-18:30**,reunind aproximativ 500 de participanți (elevi, profesori, consilieri școlari și părinți). Evenimentul este sprijinit de Inițiativa REACT (*Research Excellence against Child Trafficking*) dezvoltată, în cadrul Centrului de Drepturile Omului și Migrație din Universitatea Româno-Americană, cu sprijinul Poliției Naționale Neerlandeze.

Traficul de persoane reprezintă una dintre cele mai grave forme de criminalitate împotriva ființei umane, considerată ca reprezentând a 5-a infracțiune gravă după crimele de genocid, crimele împotriva umanității, crimele de război și cele de terorism, ducând la încălcarea masivă a drepturilor individuale. De peste 30 de ani, România este țara europeană care are cel mai mare număr de victime ale traficului de persoane și statul UE cu cel mai ridicat risc de traficare a minorilor. [Raportul UE](https://op.europa.eu/en/publication-detail/-/publication/5b93c49f-12a0-11eb-9a54-01aa75ed71a1/language-en) (pg.33), publicat în 2020, menționează că **numărul de copii români, victime ale traficului de persoane, identificați în UE a crescut de 10 ori în numai 2 ani de raportare**. Lipsa de prevenire a acestui fenomen poate crește și mai mult numărul copiilor români traficați în străinătate în momentul integrării României în spațiul Schengen, atunci când orice control la frontieră va fi eliminat.

Coordonatorii grupurilor de elevi și profesori participanți la eveniment sunt rugați să completeze **următorul** [**formular online**](https://forms.gle/o824wzCmmy4YAL1J9) **(**[**https://forms.gle/o824wzCmmy4YAL1J9**](https://forms.gle/o824wzCmmy4YAL1J9)**).** Profesorii și consilierii școlari participanți vor primi **diplome de co-organizatori ai evenimentului**.Acest eveniment este parte a activităților desfășurate de comunitățile ECLER de prevenire a traficului de persoane [**#ECLERhubs**](https://www.facebook.com/hashtag/eclerhubs/). Prin activitățile sale, ECLER se alătură și promovează campania EUROPOL “[***Say No!***](https://www.europol.europa.eu/operations-services-and-innovation/public-awareness-and-prevention-guides/online-sexual-coercion-and-extortion-crime) ***(***[***Română***](https://www.youtube.com/watch?v=wzOFH6GR8xA)***)***” campanie de prevenire a exploatării și a șantajului sexual în mediul online. Vă invităm alături de noi pentru o mai bună prevenire a traficării minorilor români – **ÎMPREUNĂ reușim**! [***#ECLERhubs***](https://www.facebook.com/hashtag/eclerhubs/)

|  |  |  |  |  |  |
| --- | --- | --- | --- | --- | --- |
|  |  |  |  |  |  |

**AGENDA**

**15:30 – 16:00 TUR AL UNIVERSITĂȚII ROMÂNO-AMERICANE ȘI BUN VENIT**

**Silvia TĂBUȘCĂ**, Coordonator Program de Securitate Umană, ECLER

**16:15 – 16:45 ALOCUȚIUNI INTRODUCTIVE**

**Silvia TĂBUȘCĂ**, Coordonator Program de Securitate Umană, ECLER

**Costel NEGRICEA**, Rector, Universitatea Româno-Americană

**Tristan GUTIERREZ GARCIA**, Șeful secției politice, Ambasada Canadei în România

**Vlad Florentin DRINCEANU,** Inspector Școlar General, ISMB

**Aura STĂNCULESCU**, Director CMBRAE

**16:45 – 17:30 SESIUNE DE INFORMARE: RISCURILE LOVERBOY & VIDEOCHAT**

**Alice MARTIȘ**, Expert prevenirea violenței de gen, ECLER

**Silvia TĂBUȘCĂ**, Expert prevenirea traficului de persoane, ECLER

**17:30 – 18:00 MARTURII TRAFICANȚI, PĂRINȚI ȘI SUPRAVIETUITORI**

Mărturia unui traficant

Mărturia unei mame care și-a pierdut fiica în trafic

Mărturia unei luptătoare împotriva traficului de persoane

Moderator: **Silvia TĂBUȘCĂ**, Coordonator Program de Securitate Umană, ECLER

**18:00 – 18:30 PREZENTARE ACTIVITĂȚI ELEVI ȘI OBSERVAȚII FINALE**

**Ana Maria ȘTEFAN**, Inspector școlar pentru activități extrașcolare, ISMB

**Aura STĂNCULESCU**, Director CMBRAE

**Alice MARTIȘ**, Expert prevenirea violenței de gen, ECLER

**18:30 – 19:30 Vizionare de film**

**În speranța că ÎMPREUNĂ putem preveni mai bine acest fenomen infracțional,**

**vă așteptăm alături de noi!**